projecte-aina/catalan_government_crawling huggingface dataset:
Per a la redacció del PLEC es proposa l'estructura següent, encara que cada centre pot fer les adaptacions que consideri oportunes per adequar-la a les seves característiques i necessitats.
Característiques del centre i exposició dels motius pels quals decideix elaborar un PLEC.
Si bé l'objectiu final del PLEC ha de ser l'assoliment de la competència lectora per part de l'alumnat, cal una redacció d'objectius generals que incorpori tots els aspectes relacionats amb el PLEC.
A partir de l'anàlisi del resultat obtingut a la diagnosi practicada en cadascun dels àmbits del PLEC –recursos interns i externs i eixos de la CL–, cal redactar-ne unes conclusions que seran el punt de partida en l'elaboració del PLEC.
Exposició de com el centre concep l'aprenentatge de la lectura, des de l'aprenentatge inicial –tant el que es fa en les primeres etapes educatives com el que es fa en processos d'incorporació tardana al sistema educatiu– fins a l'aprenentatge de la comprensió lectora al llarg de l'escolaritat obligatòria.
Relació d'objectius específics que el centre es proposa en relació a l'eix del saber llegir.
Relació d'acords que s'han consensuat al voltant de diferents aspectes: referents d'aula, d'estratègies de lectura, etc.
Relació d'activitats dissenyades per assolir els objectius proposats per aquest apartat.
Relació de criteris i instruments que s'aplicaran per avaluar l'assoliment dels objectius proposats per a aquest apartat.
Exposició de com el centre concep la lectura a través de l'aprenentatge.
Inclou la lectura a les àrees i la competència informacional.
Relació d'objectius específics que el centre es proposa en relació a l'eix del llegir per aprendre.
Relació d'acords que s'han consensuat al voltant de diferents aspectes: treball d'estratègies de lectura específiques dels textos de les àrees, estructura dels textos, treball dels nivells de comprensió, planificació de cerca d'informació, etc.
Exposició de com el centre concep el gust per llegir i l'adquisició de l'hàbit lector.
Relació d'objectius específics que el centre es proposa en relació a l'eix del gust per llegir.
Relació d'acords que s'han consensuat al voltant de diferents aspectes: itinerari lector, temps de lectura diari, etc.
Relació dels recursos de què disposa el centre per desenvolupar el PLEC.
Responsabilitats i grau d'implicació.
Recursos com la biblioteca escolar, biblioteca d'aula, TIC, biblioteca pública, implicació familiar, etc.
Concreció de com farà la difusió del PLEC a tota la comunitat educativa i a l'entorn.
Concreció dels criteris d'avaluació del PLEC i periodicitat amb què s'avaluarà i s'actualitzarà.
"El projecte educatiu de centre (PEC) és un document que inclou els trets d'identitat del centre, els principis pedagògics, els principis organitzatius i el projecte lingüístic.
En aquest document s'especifiquen els valors, els objectius i les prioritats d'actuació del centre, la concreció dels currículums que s'imparteixen i el tractament transversal en les àrees, matèries o mòduls de l'educació en valors i altres ensenyaments".
L'article 4 del capítol 1 del DECRET 102/2010, de 3 d'agost, d'autonomia dels centres educatius, defineix els trets característics del projecte educatiu de centre:
El PEC ha de reconèixer el PLEC com una necessitat pel centre.
En la relació dels objectius generals del centre, s'hauria de contemplar l'excel·lència en l'assoliment de la competència lectora com a base per a l'adquisició de totes les competències bàsiques.
També en la redacció dels criteris per a la concreció i el desenvolupament dels currículums, l'organització pedagògica i l'estructura organitzativa pròpia, caldria fer esment de les actuacions derivades del treball dels tres eixos de la competència lectora (saber llegir, llegir per aprendre i gust per llegir).
D'aquesta manera el PLEC s'ha de concebre com un ens totalment vinculat al centre i compromès amb la formació de lectors competents i amb el desenvolupament del currículum.
La lectura, com a base d'altres aprenentatges, esdevé un factor fonamental per a l'adquisició i desenvolupament de les competències bàsiques.
Per això, la lectura ha de ser una prioritat en els centres i en la tasca de tot docent.
Per tal de millorar la coherència pedagògica i disposar d'una línia d'escola (aspectes organitzatius i didàctics), és necessari disposar d'un Pla de lectura de centre (PLEC).
El PLEC és un document de referència per a tota la comunitat educativa, que defineix clarament les línies d'actuació –objectius, metodologia, planificació d'estratègies, recursos– que cada centre es proposa per tal d'assegurar la competència lectora de l'alumnat.
Els eixos de la competència lectora que ha de desenvolupar un Pla de lectura de centre són: saber llegir, llegir per aprendre i gust per llegir.
En el moment d'iniciar la redacció del PLEC, cal partir de la base que s'haurà de reflexionar sobre la realitat actual del centre amb relació a la lectura i que, per tant, farà falta una bona diagnosi.
A partir dels resultats de la diagnosi, el centre haurà d'arribar a acords referents a:
A l'apartat Estructura del PLEC es pot consultar la proposta de guió que fa el Programa biblioteca escolar "puntedu".
En el procés d'elaboració del PLEC s'han de tenir en compte quatre moments diferents:
Temps de motivació i sensibilització del professorat
Abans de planificar l'elaboració del Pla de lectura és necessari que tota la comunitat educativa prengui consciència que el desenvolupament de la competència lectora ha de ser una prioritat en el centre, imprescindible per a l'adquisició de les competències bàsiques.
La motivació del professorat facilitarà que s'impliqui en l'elaboració del PLEC.
Temps de diagnosi: anàlisi i reflexió
Fa referència al temps que el centre necessita per analitzar, reflexionar i fer una diagnosi del tractament que es fa de la lectura i dels recursos interns i externs que donen suport al PLEC.
L'objectiu d'aquesta diagnosi és detectar quins són els punts forts i quins els punts dèbils.
Temps d'elaboració i desenvolupament
A partir de les conclusions extretes de la diagnosi prèvia, s'inicia l'elaboració del PLEC.
Com que el PLEC és un document singular de cada centre, en funció de les necessitats detectades i de les prioritats que es determinin, el temps d'elaboració és variable: dependrà de cada centre a l'hora d'establir consens i de definir línies d'actuació conjunta entre el professorat i per a totes les matèries del currículum en cadascun dels eixos del PLEC.
A partir de l'aplicació del PLEC s'inicia un procés d'avaluació interna i continuada, tant del disseny del document com del desenvolupament al centre.
Cada centre haurà d'establir els criteris d'avaluació tenint en compte els objectius generals i específics establerts en el PLEC.
També s'hauran de dissenyar estratègies per fer aquesta avaluació interna, així com determinar la manera i el professorat que la durà a terme, i com s'informarà dels resultats obtinguts a tota la comunitat educativa.
Secció que ofereix una selecció d'enllaços de referència a diversos espais virtuals relacionats amb la lectura: portals especialitzats, institucions, entitats, associacions, grups de recerca, universitats, grups de treball de professionals, especialistes, espais de professorat, etc. S'han agrupat i ordenat alfabèticament.
L'accés als catàlegs es troben a la secció de Recursos.
El Departament d'Educació participa en l'organització i en la difusió d'activitats relacionades amb la literatura catalana amb l'objectiu d'oferir recursos i formació complementaris per al desenvolupament dels continguts curriculars corresponents.
En col·laboració amb la Institució de les Lletres Catalanes, les jornades literàries dedicades a autors catalans amb motiu d'efemèrides relacionades tenen per objectiu apropar la seva obra al col·lectiu docent i donar-ne a conèixer experiències didàctiques.
El programa Lletres a les aules, també en col·laboració amb la Institució de les Lletres Catalanes, és, des de 1998, una activitat de promoció de la literatura catalana i del foment de la lectura basada en les visites d'autors a les aules i en la lectura en veu alta de textos per part actors davant l'alumnat.
Els concursos escolars organitzats pel Departament d'Educació i/o en col·laboració amb diferents entitats suposen un incentiu per a l'ensenyament-aprenentatge de la pràctica literària i el gust per la lectura.
Tanmateix, també s'hi ofereixen enllaços a webs relacionats amb la literatura catalana que poden ser d'interès per al professorat a l'hora de complementar la informació sobre autors de les terres de parla catalana, de preparar l'organització de rutes literàries i de trobar propostes que relacionin la literatura amb llocs concrets del territori.
L'Impuls de la lectura té prevista una oferta formativa i d'activitats que permet la millora de la competència lectora de tot l'alumnat, la formació de bons lectors que gaudeixin i aprenguin llegint, i el treball autònom per accedir a la informació i al coneixement, fent de la lectura una eina per a l'aprenentatge en totes les àrees i matèries del currículum.
Aquests objectius es desenvolupen en dues línies d'intervenció: l'impuls de la cultura avaluativa en els centres educatius i la millora de les competències professionals dels docents.
Els centres que participen en l'Impuls de la lectura prenen un compromís de tres anys de formació amb dos cursos obligatoris cada any (un adreçat al claustre de primària i al professorat dels centres de secundària) i un altre per a l'equip impulsor del centre.
La resta de formació és opcional.
També s'ofereix formació específica per als mestres d'EI i CI.
Recull de pràctiques educatives que focalitzen el seu desenvolupament en la comunicació oral de l'alumnat.
L'objectiu és compartir aquelles pràctiques educatives que ajudin a difondre actuacions que es duen a terme conjuntament entre els centres educatius d'una zona, municipi o Servei Educatiu i que orienten l'actuació a desenvolupar els continguts clau per garantir un bon aprenentatge de la llengua oral.
Són pràctiques que poden donar resposta als projectes col·lectius de la comunitat educativa, que fomenten el treball i aprenentatge en xarxa, faciliten la iniciativa de la pràctica educativa des de qualsevol nòdul de la xarxa, promouen l'alumnat com agent coresponsable i que mostren noves maneres de relació entre els centres i l'entorn.
Cal potenciar la participació dels centres en espais interescolars per a la pràctica de l'expressió oral a través de col·laboracions amb els municipis i amb les entitats.
L'avaluació de la llengua oral és una eina més per orientar la tasca dels docents en l'ensenyament-aprenentatge de la comunicació oral de l'alumnat.
A més a més cal anar cap a l'ús de l'avaluació com a instrument per a afavorir la reflexió i el coneixement dels propis processos d'aprenentatge per part de l'alumnat.
Prova expressió oral de quart d'ESO
Avaluació diagnòstica curs 2019-2020
Les eines per al professorat són materials per treballar amb la diversitat d'alumnes que tenim a l'aula de forma atractiva i adaptada a les seves necessitats.
També són eines per facilitar el procés d'ensenyament aprenentatge, és a dir, facilitar l'ensenyament del professorat i conduir l'aprenentatge dels alumnes.
Es tracta, doncs, de materials que ajuden a presentar i desenvolupar els continguts per tal que els alumnes treballin amb aquests per a la construcció de l'aprenentatge significatiu en comunicació oral.
Concursos Dia Mundial de la Narració Oral
Lliga de Debat escolar (Fundació Educativa Activa-t)
Certamen de lectura en veu alta
Les pràctiques educatives de referència són iniciatives del professorat vinculades al projecte educatiu del centre que evidencien una millora educativa en comunicació oral, així com els materials i recursos educatius elaborats pel professorat, un cop han estat implementats i han aportat millores per a l'aprenentatge.
Aquestes activitats han de facilitar la sistematització de l'expressió oral en activitats escolars.
Actuació central del programa: Xarxa de centres
Constitució d'un grup de treball de centres d'educació primària, d'educació secundària i d'educació de persones adultes en cadascun dels serveis territorials, orientats al treball en xarxa per fer emergir, per compartir i per enriquir pràctiques o activitats de llengua oral.
Els centres reflexionaran sobre la pràctica docent, es podran visitar i intercanviaran les seves experiències.
El curs 2019-2020 són deu els serveis educatius que han iniciat la primera fase del programa Tenim la paraula:
Servei Educatiu Prat del Llobregat
Serveis Educatius Vallès Occidental V (Cerdanyola del Vallès) i Vallès Occidental VII (Badia del Vallès i Barberà del Vallès)
Servei Educatiu del Pla de l'Estany
El marc conceptual del Programa es basa en la bibliografia de referència sobre la comunicació oral i compta amb articles d'experts de referència en l'estudi de la llengua oral de diverses universitats i grups de recerca.
El programa "Tenim la Paraula" s'articula al voltant dels eixos següents: parlar i escoltar per conviure: emocions i actituds; parlar per comunicar-se (el llenguatge conversacional); parlar per desenvolupar les habilitats lingüístiques; parlar i escoltar per aprendre àrees i matèries (el llenguatge acadèmic); parlar per desenvolupar la metacognició; parlar per expressar-nos millor i crear bellesa; parlar i escoltar, objecte de coneixement; parlar una llengua que s'està aprenent; millorar la competència oral professional; garantir la coherència dels usos lingüístics; avaluar la llengua oral; i facilitar recursos i aplicacions per treballar la llengua oral.
En els documents adjunts, a més de la justificació de per què un programa de comunicació oral, també hi trobareu tot un seguit d'articles de professionals de l'educació (de tots els nivells educatius), de referents del món universitari i de professionals dels mitjans de comunicació estretament relacionats amb la llengua.
Aquests articles constitueixen el marc teòric (conceptual i metodològic) dels programa.
L'EARLALL és una associació de poders locals compromesos en un treball cooperatiu per impulsar i garantir l'aprenentatge al llarg de la vida.
Parteix del principi que l'aprenentatge al llarg de la vida és l'única forma d'aconseguir la renovació constant de les competències que es necessiten per a una participació real en la societat del coneixement i del convenciment que és imprescindible implicar i mobilitzar els recursos de les autoritats locals perquè aquestes autoritats tenen coneixement directe dels problemes en el territori.
Per a més informació sobre EARLALL, podeu consultar la pàgina: www.earlall.org
La Comunitat de Treball dels Pirineus (CTP) és un organisme interregional de cooperació transfronterera, l'ambició del qual és esdevenir un laboratori de la integració europea.
Es va crear el 1983 al voltant de les vuit col·lectivitats territorials que coexisteixen al llarg de la cadena dels Pirineus: dues regions franceses (Aquitània i Occitània), quatre comunitats autònomes espanyoles (Aragó, Catalunya, Navarra i País Basc) i el Principat d'Andorra.
Gràcies a una acció solidària respecte als estats i a la Comunitat Europea així com a la recerca de solucions comunes per a problemes comuns, els membres de la CTP es dediquen a transformar els Pirineus en un nexe d'unió d'uns pobles que intenten conèixer-se millor i treballar conjuntament.
Els eixos fonamentals del seu programa d'acció són el desenvolupament econòmic, la millora de les comunicacions, la investigació i la protecció del medi ambient, amb l'objectiu de disminuir els desequilibris en el seu territori irrigant les zones més desfavorides.
Entre els objectius que persegueix la CTP destaca el de reunir-se regularment per a l'intercanvi d'informacions i la discussió de totes aquelles qüestions tècniques que aportin solucions coordinades per a l'interès comú dels seus membres.
Amb el Programa operatiu 2014-2020, que representa la cinquena generació d'ajuda financera comunitària per reforçar la integració econòmica i social de la zona fronterera Andorra-Espanya- França, la CTP esdevé l'autoritat de gestió de l'esmentat PO, a través del seu Consorci.
El Consorci de la CTP, creat el març de 2005, és l'entitat de dret públic espanyol que li atorga la personalitat jurídica per assumir les responsabilitats pròpies a les funcions d'autoritat de gestió del Programa operatiu de cooperació territorial Espanya-França-Andorra (POCTEFA).
El projecte europeu VETMO4TL forma part del programa Erasmus+, amb l'objectiu de potenciar la formació professional en el sector del Transport i la Logística.
VETMO4TL és la continuació del projecte ETL4ALL (European transparent Transport and Logistics EQF level 4 qualifications for All) i busca la creació de nous perfils professionals en aquest sector d'acord amb els canvis produïts a nivell tecnològic i la necessitat d'adaptar-los al mercat laboral europeu.
La setmana passada es va presentar el projecte a París.
L'objectiu prioritari del projecte europeu VETMO4TL és fomentar la transparència i el reconeixement d'habilitats i qualificacions professionals, així com l'aportació de solucions innovadores per al desenvolupament de referències compartides per a les qualificacions a nivell del Marc Europeu de Qualificacions per a l'aprenentatge permanent (EQF).
Visiteu la pàgina del projecte on trobareu també el vídeo de presentació.
Els 11 socis i 10 països participants en el projecte són els següents:
El Departament d'Educació de la Generalitat de Catalunya lidera el projecte europeu PyireneFP, amb l'objectiu de desenvolupar un espai transfronterer de formació professional amb serveis d'informació, orientació i reconeixement mutu d'estudis, per tal d'ajudar les persones a seguir itineraris de formació a través de les ofertes formatives existents en centres de l'espai transfronterer entre Espanya i França.
El Departament d'Educació ha organitzat a Barcelona avui i demà la reunió d'inici d'aquest projecte, subvencionat pel Fons Europeu de Desenvolupament Regional (FEDER) a través del programa de la Unió Europea Interreg V-A Espanya, França, Andorra (POCTEFA 2014 2020).
Formen part del projecte PyireneFP les 6 regions amb competències en formació professional d'ambdues bandes dels Pirineus: la Generalitat de Catalunya (Departament d'Educació), el Govern d'Aragó, el Govern de Navarra, la Regió Nova Aquitània, el Govern Basc i la Regió Occitània (Pirineus Mediterrània).
Durant la reunió inicial s'han concretat les activitats que es posaran en marxa entre els 6 socis durant el proper semestre.
El projecte consisteix a oferir als joves i a les persones adultes serveis coordinats d'informació i orientació professional, en relació a les ofertes de formació professional i de reconeixement de l'experiència laboral existents en l'espai transfronterer.
També preveu organitzar estudis d'FP entre centres d'ambdós costats dels Pirineus que facin possible la mobilitat de l'alumnat amb el reconeixement directe dels aprenentatges adquirits.
Per últim, inclou la promoció de l'intercanvi d'estudiants, professorat i orientadors professionals entre centres i empreses de banda i banda dels Pirineus.
Amb PyireneFP es vol promoure el desenvolupament dels sistemes de formació i les competències de les persones de l'espai transfronterer, amb la finalitat de millorar-ne l'accés a l'ocupació.
Es preveu que al llarg dels 3 anys que durarà el projecte, prop de 600 alumnes puguin formar-se en centres o fer pràctiques en empreses d'altres regions; s'ofereixin serveis d'informació i orientació professional per a prop de 250 persones i es formin tot fent activitats de mobilitat europea prop de 450 professors i orientadors.
També, es vol crear una xarxa de 44 centres que treballin coordinadament per promoure la mobilitat d'estudis i d'empreses de l'alumnat de formació professional dels centres d'ambdós costats dels Pirineus.
El projecte té un pressupost total d'1.980.687 €, que ha estat cofinançat al 65% pel Fons Europeu de Desenvolupament Regional (FEDER) a través del Interreg V-A Espanya, França, Andorra (POCTEFA 2014-2020).
L'objectiu de POCTEFA és reforçar la integració econòmica i social de la zona fronterera Espanya-França-Andorra.
La seva ajuda es concentra en el desenvolupament d'activitats econòmiques, socials i mediambientals transfrontereres a través d'estratègies conjuntes a favor del desenvolupament territorial sostenible.
Europa té una important participació en el potencial de creixement de KETs ( Key Enable Technologies ) i de la Industria 4.0, que podria crear nous llocs de treball a diferents nivells laborals.
No obstant això, els desequilibris de les habilitats podrien disminuir considerablement el potencial de creixement de KETs i els efectes sobre el mercat laboral.
En aquest escenari hi ha una creixent necessitat d'assegurar una bona alineació dels programes educatius amb la indústria i facilitar-los regularment formació per els seus treballadors.
El projecte es basa en treballar les habilitats en el camp de la mecatrònica, especialment les habilitats tecnològiques clau i té com a objectiu bàsic dissenyar, desenvolupar i validar itineraris formatius d'aprenentatge basats en el treball, dins un marc competencial europeu compartit i innovador.
Així doncs, el projecte NewMetro (embeddiNg kEts and Work based learning into MEchaTROnic profile) té la intenció de:
1) Formar treballadors (tan joves com treballadors adults que necessiten millorar la seva qualificació) i empresaris amb noves competències relacionades amb les KETs.
2) Augmentar la consciència entre els actors clau d'aquest sector, en relació amb els canvis socials i organitzatius provocats per noves formes de fabricació.
3) Involucrar els organismes reguladors i les parts interessades a nivell regional i europeu en el desenvolupament de polítiques integrades que donin suport a la Indústria 4.0.
Els resultats que es pretenen aconseguir són:
L'impacte desitjat es preveu que sigui el següent:
Els socis i països participants són:
Una major mobilitat d'aprenents entre empreses de diferents països exposa els aprenents a diferents situacions, nous entorns i diferents cultures i contextos organitzatius, i estimula les seves capacitats per a l'autonomia, la capacitat de recuperació, la resolució de problemes, l'adaptació a noves situacions i innovació.
L'objectiu del projecte KeyMOB ( Key Competencies for Mobility ) és establir una aliança estratègica per al desenvolupament de resultats innovadors dins el marc del projecte i la seva difusió entre socis i agents de formació, millorant la cooperació entre centres de formació, empreses, organismes regionals i municipals i els governs per desenvolupar eines curriculars i la organització.
En aquest sentit, el projecte pretén desenvolupar una proposta de currículum i el desenvolupament de les eines d'avaluació.
El treball es divulgarà entre les parts interessades en seminaris oberts celebrats a Barcelona, Toulouse, Stuttgart i Chomutov, amb especial atenció a les unitats implicades i de creació de currículums: centres de formació, organitzacions docents, organitzacions professionals, i experts acadèmics i professionals.
Les accions principals seran les següents:
Els socis i països participants són: